ลุงตู่ สู้แบบพาร์ตไทม์
ไฮโลเปิดถ้วยแทง แทบไม่ต้องลุ้นตื่นเต้น,ก็มันรู้ผลตั้งแต่เห็นตัวเลขอดีต ส.ส.ลงชื่อรับรองคนสมัครชิงเก้าอี้ คนเข้าป้ายหัวหน้าพรรคประชาธิปัตย์คนใหม่ หนีไม่พ้น เดอะมาร์ค นายอภิสิทธิ์ เวชชาชีวะ เจ้าของเก้าอี้คนหน้าเดิม,ส่วนเต็งสองอย่าง นพ.วรงค์ เดชกิจวิกรม ที่รู้อยู่เต็มอกว่าแพ้ แต่เสนอตัวมาเทียบ ก็ได้ยกระดับอัปเกรดตัวเองมาอยู่ชั้นเดียวกับ อภิสิทธิ์,ถ้าประชาธิปัตย์เป็นรัฐบาล นั่นหมายถึงมีสิทธิ์คั่ว รัฐมนตรีว่าการ,ด้านเต็งบ๊วย เสี่ยจ้อน อลงกรณ์ พลบุตร ในฐานะ คนนอก ที่กระโดดร่วมวงสู้เหมือนมวย แก้บน แต่ผลก็คือการได้กลับเข้าพรรคประชาธิปัตย์ในระดับแถวหน้าแบบเนียนๆ,นี่คือวิถีของเซียนเขี้ยวยี่ห้อประชาธิปัตย์,โชว์เป็นค่ายแรกที่นำร่องการปฏิรูปตามรัฐธรรมนูญใหม่ ใช้ ไพรมารีโหวต ในการเลือกผู้นำพรรค,สร้างสีสัน กระตุ้นเรตติ้ง ชิงพื้นที่ข่าวให้กองเชียร์ได้คึกคัก,แต่เมื่อถึงจุด หักดิบ นี่คือการปูทางลงนุ่มๆให้ อภิสิทธิ์ หลังเลือกตั้ง ในสภาพของผู้นำทัพ พ่ายแพ้เลือกตั้ง ต้องแสดงสปิริตลาออก เปิดทางหัวหน้าพรรคคนใหม่,นำประชาธิปัตย์ไปหนุน ลุงตู่ พล.อ.ประยุทธ์ จันทร์โอชา นายกฯ ตีตั๋วต่อได้แบบไม่เขิน,สรุปเลย เกมนี้ วิน วิน ทุกฝ่าย,ภายใต้เงื่อนไขสถานการณ์ ตัวแปร ประชาธิปัตย์ก็เล่นแต้มได้แค่นี้,แต่ที่เดิมพันสูงในฐานะเต็งหนึ่ง แพ้ไม่ได้ ก็คือลูกข่ายยี่ห้อ ทักษิณ ตามฉากสถานการณ์ที่แกนนำพรรคเพื่อไทยแห่บินไปพบ นายใหญ่ ระดมวางแผนชิงคืนอำนาจประเทศไทยกันที่ฮ่องกง,ในอารมณ์แบบที่ลูกหาบชักเริ่ม งง กับยุทธศาสตร์การต่อสู้,ไม่รู้ว่าเป้าหมายแท้จริงๆคืออะไรกันแน่ กับเกมรบแบบแยกกันเดินรวมกันตี ผุดสารพัดยี่ห้อ เพื่อ มาเป็น นอมินี จนถึงตรงนี้มีทั้งพรรคเพื่อไทย พรรคเพื่อธรรม พรรคเพื่อชาติ,ยังไม่นับพันธมิตรแบบที่ยื่นมือเข้าไปแตะกันใกล้ชิด ทั้งพรรคอนาคตใหม่ของ ไพร่หมื่นล้าน นายธนาธร จึงรุ่งเรืองกิจ พรรคเสรีรวมไทยโดยการนำของ พล.ต.อ.เสรีพิศุทธ์,เตมียาเวส อดีต ผบ.ตร. ไปยันค่ายประชาชาติภายใต้การนำของนายวันมูหะมัดนอร์ มะทา อดีตประธานรัฐสภา,เปิดหน้า โชว์ตัว เชื่อมโยงกันเป็นเครือข่ายชัดเจน,เป็นยุทธศาสตร์ที่ผสมปนเปตามเงื่อนไขแก้โจทย์ปัญหานอกพรรคในพรรค,ทั้งรองรับเหตุฉุกเฉินยุบพรรคเพื่อไทย ตีคู่ไปกับการแก้ปมขบเหลี่ยมเฉือนคมระหว่างเจ๊ๆเฮียๆขาใหญ่ในทีม นายใหญ่ ที่เหยียบตาปลา ไม่ลงรอยกัน พร้อมๆกับตั้งพรรคมารองรับผู้สมัครที่ล้นจากพรรคเพื่อไทย ไหนจะต้องเก็บแต้มตกหล่น ส.ส.ปาร์ตี้ลิสต์จากการเลือกตั้งแบบจัดสรรปันส่วนผสม,สรุปคือแก้เหลี่ยมกติกาที่ออกแบบมาสกัด ทักษิณ กลับมาครองเกมอำนาจการเมือง,ไม่ว่ามาล็อกยังไง ทักษิณ ก็หาเหลี่ยมเล็ดลอดจนได้,นั่นก็เพราะทีม ทักษิณ เล่นการเมืองแบบ full time เต็มเวลา คิด วางแผน แก้ปัญหาอย่างต่อเนื่อง,วางแผนชิงอำนาจแบบโคตรเซียนเลือกตั้งมืออาชีพ,แต่เทียบกับทีม นายกฯลุงตู่ ที่เล่นการเมืองแบบ part time,แบบที่ตัว นายกฯลุงตู่ ต้องค่อยๆแง้มไพ่ตีตั๋วต่อหลังเลือกตั้ง ยังเคอะๆเขินๆ,ขณะที่นายอุตตม สาวนายน รมว.อุตสาหกรรม นายสนธิรัตน์ สนธิจิรวงศ์ รมว.พาณิชย์ นายสุวิทย์ เมษินทรีย์ รมว.วิทยาศาสตร์ฯ นายกอบศักดิ์ ภูตระกูล รมต.ประจำสำนักนายกฯ ที่เปิดตัวสนับสนุนพรรคพลังประชารัฐ ต้องพูดเรื่องการเมืองนอกเวลาราชการ,ในเวลาบริหารต้องปั่นเนื้องาน แบบที่ จอมยุทธ์กวง นายสมคิด จาตุศรีพิทักษ์ รองนายกฯ กัปตันทีมเศรษฐกิจ ต้องเร่งรับมือสงครามการค้าระหว่างสหรัฐอเมริกากับจีนที่จะส่งผลกระทบกับภาวะเศรษฐกิจโลกในอนาคตอย่างหลีกไม่พ้น,แค่งานประคองเศรษฐกิจก็ล้นมือ เหลี่ยมการเมืองสู้ยังไงก็แต้มเป็นรอง,แต่ก็มีจุดที่ ลุงตู่ สู้ได้ นั่นคือผลงานเชิงประจักษ์ หักมุมกับเกมกระแทกด้วยลมปาก,แบบที่อ้างอิงได้จากกองทุนการเงินระหว่างประเทศ (ไอเอ็มเอฟ) ปรับลดการเจริญเติบโตเศรษฐกิจทั่วโลกเพราะผลจากสงครามการค้าสหรัฐฯกับจีน แต่ทั้งไอบีเอฟและธนาคารพัฒนาเอเชีย (เอดีบี) ปรับประมาณการเศรษฐกิจของไทยเพิ่มทั้งในปี 2561 และปี 2562,สะท้อนพื้นฐานเศรษฐกิจไทยแข็งแกร่งจริง ยืนด้วยลำแข้งตัวเองได้,เสริมน้ำหนักทีม ลุงตู่ มีจุดขายเนื้องานที่จับต้องได้ ณ ปัจจุบันต่อเนื่องทิศทางอนาคต,สู้กับ บุญเก่า ยี่ห้อ ทักษิณ.,ทีมข่าวการเมือง
สะท้อนพื้นฐานเศรษฐกิจไทยแข็งแกร่งจริง ยืนด้วยลำแข้งตัวเองได้ เสริมน้ำหนักทีม ลุงตู่ มีจุดขายเนื้องานที่จับต้องได้ ณ ปัจจุบันต่อเนื่องทิศทางอนาคต สู้กับ บุญเก่า ยี่ห้อ ทักษิณ.
เลือกตั้ง,พลังประชารัฐ,ประยุทธ์ จันทร์โอชา,วิเคราะห์การเมือง,ทีมข่าวการเมือง